ใบตองแห้ง: นับถอยหลัง
รอฟังอยู่นะ ภาคธุรกิจ นักวิเคราะห์ จะออกมาพูดไหม ว่าการยุบพรรคอนาคตใหม่ ทำให้เศรษฐกิจดี เพราะ การเมืองนิ่ง รัฐบาลมั่นคง เสียงไม่ปริ่มน้ำแล้ว ผลักดันนโยบายได้เต็มที่ไม่ยักมีใครพูด คงกลัว FC อนาคตใหม่ถล่ม แต่เชื่อว่ามีคนสายตาสั้นอย่างนั้นจริงการเมืองที่สร้างความขัดแย้งรุนแรง กระทบเศรษฐกิจอย่างเลี่ยงไม่ได้ เพราะผลทางการเมืองของการยุบพรรคอนาคตใหม่ คือประชาชนที่เลือกพรรคฝ่ายค้าน ประชาชนที่เบื่อหน่ายรัฐบาล จะหมดหนทางเปลี่ยนรัฐบาลได้ ในวิถีทางรัฐสภา จะต้องทนเห็น#รัฐบาลเฮงซวย ผู้นำรัฐประหาร นักการเมืองกเฬวราก ที่กัดกันแย่งตำแหน่ง ช่วงชิงผลประโยชน์ ลอยหน้าลอยตาไปจนครบสี่ปีพอครบสี่ปี 250 ส.ว.ก็เลือกกลับมาอีก ถ้าเสียงปริ่มน้ำ กกต. ศาลรัฐธรรมนูญ ก็อาจยุบพรรคอีกหนทางเดียวที่จะเปลี่ยนรัฐบาลได้ จึงมีแต่ใช้พลังนอกสภา ใช้การเคลื่อนไหวนอกสภา หลายคนจึงบอกว่านี่เป็น Point of no return ต่างจากยุบพรรคพลังประชาชน ตั้งพรรคเพื่อไทย ซึ่งยังหวังเอาชนะในการเลือกตั้ง แต่ระบอบปัจจุบัน ปิดกั้นหนทางหมดแล้วแน่ละ มันไม่ง่ายที่จะ ลงถนน นี่ไม่ใช่ยุคที่จะเกิด 14 ตุลา พฤษภา 35 การเคลื่อนไหวจะถูกชี้หน้าว่าทำลายความสงบของประเทศ ภาคเศรษฐกิจก็จะรุมถล่ม เหมือนที่รุมด่าม็อบฮ่องกง ให้ยอมจำนนเพื่อปากท้อง ขณะเดียวกัน ธรรมชาติของพลังประชาธิปไตยก็รักสงบ แค่ต้องการให้มีรัฐบาลจากการเลือกตั้งอย่างบริสุทธิ์ยุติธรรม ไม่ถูกอำนาจใดมาทำลายพรรคการเมืองที่ประชาชนเลือกตั้งพลังประชาธิปไตยไม่มีเชื้อคลั่งเหมือนพวกอ้างชาติอ้างศีลธรรม ที่พร้อมใช้ความรุนแรงไม่บันยะบันยัง เว้นแต่ถูกกระทำจนเหลืออดแต่มันก็เป็น Dilemma สำหรับฝ่ายประชาธิปไตยเช่นกัน คือถ้าไม่สู้ก็เท่ากับยอมจำนน เครือข่ายอำนาจนี้จะอยู่ไปอีกยี่สิบปี หรือชั่วกัลปาวสาน ที่บอกให้ธนาธร ปิยบุตร รออีกสิบปี เป็นเรื่องตลก หมดประยุทธ์ก็มีผู้นำอนุรักษนิยมคนใหม่ มีวิษณุคนใหม่ มีศาลรัฐธรรมนูญ องค์กรอิสระชุดใหม่ สืบทอดอำนาจไปเรื่อย ๆภาวะอย่างนี้จึงเป็นการสุมไฟ ในขณะที่เศรษฐกิจย่ำปากท้องแย่ กระแสโลกก็อยู่ในยุค Anti-establishment เกิดการเคลื่อนไหวของประชาชนที่ไร้แกนนำ ต่อต้านอำนาจรัฐ ไม่พอใจโครงสร้างเศรษฐกิจ ที่เหลื่อมล้ำสูงลิบ ซึ่งยังไม่มีใครทำนายออก ว่าจะส่งอิทธิพลถึงประเทศไทยเพียงไรท่าทีของต่างชาติจึงทักท้วง กังวล แม้พวกรักชาติเคารพศาลด่ากราด ประวิตรบอกว่ารัฐธรรมนูญใครรัฐธรรมนูญมัน แต่ประเด็นสำคัญในคำแถลงของสหรัฐฯ อียู คือความไม่มั่นใจการเมืองไทย ซึ่งเขามองว่าจะไม่สงบแน่ แม้ใครจะบอกว่าไม่มีม็อบหรอก แต่ด้านการค้าการลงทุน ไม่เสี่ยงดีกว่า ในเมื่อประเทศอื่นยังดูมีอนาคตกว่า ศักยภาพของไทยก็ไม่ได้โดดเด่นอีกแล้วยาสุฮิโตะ อาซามิ ผู้เชี่ยวชาญการเมืองไทยมหาวิทยาลัยโฮเซก็บอกว่า เรื่องนี้เพิ่มความกังวลของนักลงทุนญี่ปุ่น ต่อเสถียรภาพการเมืองไทย ทั้งในระยะสั้น ระยะกลาง ระยะยาวอย่าว่าแต่ต่างชาติเลย ทุนไทยก็ยังเผ่นออกนอกประเทศ แม้ด้วยหลายเหตุปัจจัย คนรุ่นใหม่ที่มีความรู้ความสามารถจำนวนมาก ก็อพยพไปทำงานต่างประเทศอย่างเงียบ ๆ ตลอด 6 ปีที่ผ่านมา 
รอฟังอยู่นะ ภาคธุรกิจ นักวิเคราะห์ จะออกมาพูดไหม ว่าการยุบพรรคอนาคตใหม่ ทำให้เศรษฐกิจดี เพราะ การเมืองนิ่ง รัฐบาลมั่นคง เสียงไม่ปริ่มน้ำแล้ว ผลักดันนโยบายได้เต็มที่ไม่ยักมีใครพูด คงกลัว FC
ใบตองแห้ง,ยุบพรรคอนาคตใหม่